OpenLLM-France/wikimedia huggingface dataset:
# San Michele al Tagliamento

San Michele al Tagliamento (friülès San Micjêl tal Tiliment) és un municipi italià, dins de la ciutat metropolitana de Venècia, però que històricament forma part del Friül. La llengua habitual és el friülès llevat a la partició de Bibione, on es parla vènet. L'any 2007 tenia 11.873 habitants. Limita amb els municipis de Caorle, Fossalta di Portogruaro, Latisana (UD), Lignano Sabbiadoro (UD), Morsano al Tagliamento (PN), Portogruaro, Ronchis (UD) i Varmo (UD).

## Administració

Llista d'alcaldes :
| Període | Identitat | Partit |
| 2008- | Giorgio Vizzon | Alleanza Nazionale |

## Enllaços externs

* Bibione Hotel Arxivat 2009-05-19 a Wayback Machine.
# Tangelo

«Tangelo» té aquests significats:
Botànica:
Geografia:
Colors:
Altres:
# Pedro de Vargas

Pedro de Vargas (Còrdova, 1553 - ?) va ser un pintor hispano-peruà. A Lima va aprendre la pintura, després va ingressar a l'orde jesuïta. A partir de 1577 va ser deixeble i col·laborador de Bernardo Bitti tant a Lima com a Cuzco, fruit de la qual es van realitzar els retaules principals de l'Església de San Pedro de Lima i un dels retaules de l'Església de la Companyia de Cuzco, ambdues obres perdudes. És probable que deixés obres a Cuzco que encara no han sigut identificades. El 1591 es trasllada a Quito i pinta la seva Inmaculada amb Sant Lluís Gonzaga i Sant Estanislau de Kotska que avui es troba a la sala capitular de la Companyia de Quito i que, segons Mesa i Gisbert, està falsament atribuïda a Angelino Medoro. Vargas és un dels pioners en la tècnica del brocateado a l'Escola cuzquenya de pintura.

## Bibliografia

* Autores Varios. Pintura en el virreinato del Perú. Banco de Crédito del Perú, Lima, 2002
# San Miguel

«San Miguel» té aquests significats:
* Biografies:
** Evaristo Fernández de San Miguel, noble, militar, polític i historiador asturià, duc de San Miguel
** Gregorio San Miguel Angulo, ciclista basc
* Toponímia:
** Espanya:
*** San Miguel de Abona, municipi de l'illa de Tenerife, a les illes Canàries
*** San Miguel de Aguayo, municipi de Cantàbria
*** San Miguel de Bernuy, municipi de Segòvia, a Castella i Lleó
*** San Miguel de Corneja, municipi d'Àvila, a Castella i Lleó
*** San Miguel de Serrezuela, municipi d'Àvila, a Castella i Lleó
*** San Miguel de Valero, municipi de Salamanca, a Castella i Lleó
*** San Miguel de la Ribera, municipi de Zamora, a Castella i Lleó
*** San Miguel del Arroyo, municipi de Valladolid, a Castella i Lleó
*** San Miguel del Cinca, municipi aragonès situat d'Osca, a la comarca del Cinca Mitjà
*** San Miguel del Pino, municipi de Valladolid, a Castella i Lleó
*** San Miguel del Robledo, municipi de Salamanca, a Castella i Lleó
*** San Miguel del Valle, municipi de Zamora, a Castella i Lleó
** Amèrica:
*** San Miguel (Califòrnia), localitat estatunidenca de Califòrnia
*** Illa San Miguel
*** San Miguel (El Salvador), capital administrativa del departament de San Miguel, al Salvador
*** San Miguel (Perú), districte de Perú
*** San Miguel de Allende, ciutat de l'estat de Guanajuato, a Mèxic
*** San Miguel de Tucumán, capital de Tucumán, a Argentina
*** Departament de San Miguel, departament de la regió oriental del Salvador, des del 12 de juny de 1824
* Cervesa:
** San Miguel, Fábricas de Cerveza y Malta, empresa cervesera amb seu social a Barcelona i actualment filial de Mahou-San Miguel
** San Miguel Corporation, multinacional d'alimentació filipina
** San Miguel Brewery, filial cervesera de la multinacional San Miguel Corporation
# Peix emperador de cua groga

El peix emperador de cua groga (Ocyurus chrysurus) és una espècie de peix de la família dels lutjànids i de l'ordre dels perciformes.

## Morfologia

* Els mascles poden assolir 86,3 cm de longitud total.

## Alimentació

Els individus joves es nodreixen principalment de plàncton, mentre que els adults mengen peixos, crustacis, cucs, gastròpodes i cefalòpodes.

## Depredadors

És depredat per Caranx bartholomaei, Scomberomorus cavalla, Epinephelus striatus i Sphyraena barracuda.

## Hàbitat

És un peix marí de clima subtropical i associat als esculls de corall que viu fins als 180 m de fondària.

## Distribució geogràfica

Es troba des de Massachusetts (Estats Units) i Bermuda fins al sud-est del Brasil, incloent-hi el Golf de Mèxic i les Antilles. És molt comú a les Bahames, el sud de Florida i al llarg del Carib.

## Ús comercial

Es comercialitza fresc i congelat, i ha estat criat en captivitat.

## Referències

* ↑ «Ocyurus chrysurus». Catalogue of Life. (anglès)
* 1 2 3 4 FishBase (anglès)
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ FishBase (anglès)
* ↑ Carvalho, V.A. i R.L. Branco, 1977. Relação de espécies marinhas e estuarinas do nordeste brasileiro. P.D.P. Documentos Técnicos(25):60p.
* ↑ Böhlke, J.E. i C.C.G. Chaplin, 1993. Fishes of the Bahamas and adjacent tropical waters. 2a edició. University of Texas Press, Austin.
* ↑ Frimodt, C., 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.
* ↑ Moe, A.M. Jr., 1992. The marine aquarium handbook. Beginner to breeder. Green Turtle Publication, Florida, Estats Units. 318 p.
# Rasa de Tracs

La Rasa de Tracs és un torrent afluent per la dreta de la Rasa de l'Alzina, al Solsonès.

## Descripció

Neix al Bosc de Tracs dins el terme municipal de Llobera. Des del seu inici pren la direcció predominant cap a l'est, passa a uns 200 metres al nord dels Tracs i els seus últims 300 metres del seu curs els fa regorrent una fondalada coneguda amb el nom del Clot de Tracs

## Termes municipals que travessa

Des del seu naixement, la Rasa de Tracs passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Llobera | 101 | 7,32% |
| Per l'interior del municipi de Riner | 1.278 | 92,68% |

## Perfil del seu curs

Perfil del curs de la Rasa de Tracs :
| Recorregut (en m.) | Altitud (en m.) | Pendent' |
| 0 | 790 | - |
| 250 | 765 | 10,0% |
| 500 | 751 | 5,6% |
| 750 | 743 | 3,2% |
| 1.000 | 732 | 4,4% |
| 1.250 | 721 | 4,4% |
| 1.361 | 716 | 4,5% |

## Xarxa hidrogràfica

La xarxa hidrogràfica de la Rasa de Tracs està integrada per un total de 3 cursos fluvials dels quals 2 són subsidiaris de 1r nivell. La totalitat de la xarxa suma una longitud de 2.563 m.

### Distribució per termes municipals
## Referències

* 1 2 DADES ICC
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* 1 2 «Xarxa de rius de les conques principals de Catalunya». Arxivat de l'original el 2010-09-22. [Consulta: 8 maig 2010].
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 58.13″ N, 1° 29′ 56.51″ E﻿ / ﻿41.9328139°N,1.4990306°E﻿ / 41.9328139; 1.4990306
* ↑ Aquest curs fluvial apareix al web de la XRCC Arxivat 2010-09-22 a Wayback Machine.; pel que fa al mapa de l'ICC tan sols aparaix al d'escala 1:50.000
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 55.57″ N, 1° 30′ 56.46″ E﻿ / ﻿41.9321028°N,1.5156833°E﻿ / 41.9321028; 1.5156833
# Rathita

La rathita és un mineral de la classe dels sulfurs, que pertany al grup de la sartorita. Rep el nom de Gerhard vom Rath (1830-1888), professor de mineralogia de Bonn (Alemanya).

## Característiques

La rathita és una sulfosal de fórmula química Ag₂Pb$_{12-x}$Tl$_{x/2}$As$_{18+x/2}$S$_{40}$. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la rathita pertany a «02.HC: Sulfosals de l'arquetip SnS, amb només Pb» juntament amb els següents minerals: argentobaumhauerita, baumhauerita, chabourneïta, dufrenoysita, guettardita, liveingita, parapierrotita, pierrotita, sartorita, twinnita, veenita, marumoïta, dalnegroïta, fülöppita, heteromorfita, plagionita, rayita, semseyita, boulangerita, falkmanita, plumosita, robinsonita, moëloïta, dadsonita, owyheeïta, zoubekita i parasterryita.
La rathita-IV possiblement es tracti d'una espècie separada. Els paràmetres de les unitats cel·lulars s'acosten als de l'argentoliveingita (triclínica-pseudomonoclínica), però sembla que la ratita-IV és monoclínica. La fase estudiada per Ozawa i Tachikawa (1996) amb TEM sembla també ser una fase diferent.

## Formació i jaciments

Va ser descoberta a la pedrera Lengenbach, situada a la comuna de Binn, dins el cantó de Valais (Suïssa). També ha estat descrita a la propera Reckibach, així com al dipòsit d'or de Maiskoe, a l'óblast d'Odessa (Ucraïna). També ha estat mencionada al dipòsit de Salamón, a la localitat de Crémenes, dins la província de León (Castella i Lleó, Espanya), tot i que la seva presència al jaciment és encara dubtosa.

## Referències

* ↑ «Rathite» (en anglès). Mindat. [Consulta: 23 desembre 2019].
* ↑ Crespo, J.L; Moro, M.C; Fadón, O; Cabrera, R; Fernández, A «The Salamón gold deposit (León, Spain)». Journal of Geochemical Exploration, 71, 2, 01-11-2000, pàg. 191–208. DOI: 10.1016/S0375-6742(00)00152-7.
# Remanzacco

Remanzacco (friülà Remanzâs) és un municipi italià, dins de la província d'Udine. L'any 2007 tenia 5.984 habitants. Limita amb els municipis de Faedis, Moimacco, Povoletto, Pradamano, Premariacco i Udine.
# Petit dodecàedre truncat estelat

En geometria, el petit dodecàedre truncat estelat o petit dodecàedre quasitruncat estelat és un políedre uniforme no convex indexat com a U$_{58}$. Té 24 cares (12 pentàgons i 12 decagrames), 90 arestes i 60 vèrtexs. Té un símbol de Schläfli t{5/3,5} i un diagrama de Coxeter .

## Políedres relacionats

Comparteix l'arranjament de vèrtexs amb tres altres políedres uniformes: el rombicosidodecàedre, el petit dodecicosidodecàedre i el petit rombidodecàedre. També té el mateix arranjament de vèrtexs que els compostos uniformes de 6 o 12 prismes pentagràmics:
| rombicosidodecàedre | petit dodecicosidodecàedre | petit rombidodecàedre |
| petit dodecàedre truncat estelat | compost de sis prismes pentagràmics | compost de dotze prismes pentagràmics |

## Bibliografia

* Wenninger, Magnus. Dual Models. Cambridge University Press, 1983. ISBN 978-0-521-54325-5.

## Vegeu també

* Llista de políedres uniformes

## Referències

* ↑ Maeder, Roman. «58: small stellated truncated dodecahedron».

## Enllaços externs

* Weisstein, Eric W., «Small stellated truncated dodecahedron» a MathWorld (en anglès).
# Tanca del Xalet Assumpció

L'antic Xalet Assumpció, actual Villa Carmen, és una obra modernista de Castellar del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

La tanca del Xalet Assumpció està formada per tres cossos amb balustrada superior que mostren tres nivells d'alçada: a la banda dreta hi ha un pany de paret amb una porta rectangular emmarcada per una motllura de maó vist amb decoració de mosaic, on apareix el rètol "Xalet Assumpció"; a la part central s'eleva la denominada "Torre del Sol", amb un rellotge situat a una de les seves cares. És de base quadrangular i presenta obertures circulars. Finalment, el cos de la banda esquerra, situat a un nivell més baix, mostra tres obertures d'arc carpanell. L'element més remarcable del conjunt és el coronament sinuós d'aquest parament.

## Història

Aquest element data de l'any 1926, segons consta en el coronament ornamental de la part baixa.

## Referències

* 1 2 «Tanca del Xalet Assumpció». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Península de Paraguaná

Paraguaná és una península a la costa de Veneçuela, al nord de l'Estat Falcón, al mar Carib. L'illa holandesa d'Aruba és a 27 km cap al nord, i la de Curaçao una mica més lluny cap a l'est. La península es troba unida al continent per l'istme de Médanos.
Com que és gairebé una illa, i per la seva proximitat a les Antilles Neerlandeses, Paraguaná sovint és considerada una més de les Islas de Barlovento, a les Petites Antilles.

## Geografia

Gairebé tota la península és una zona xeròfila i àrida. Té una extensió territorial de 3.405 km² i una població de 345.704 habitants. La ciutat de Punto Fijo, a la costa oest, amb 277.017 habitants, és la ciutat més gran de l'Estat Falcón. Tant l'istme com una part del Golfete de Coro integren el Parque Natural Médanos del Coro.

## Economia

Actualment hi ha a Paraguaná dues grans refineries de petroli que, en conjunt, constitueixen el tercer complex petrolier més gran del món, i on es refina la major part del petroli veneçolà.
Tot i que l'economia local està centrada en el petroli, el turisme es troba en expansió. La major part dels turistes són veneçolans, però molts procedeixen també dels altres països de la zona, com ara Colòmbia, Aruba, Bonaire, Curaçao i fins i tot alguns dels Estats Units, atrets per les platges. A més Paraguaná és una zona de lliure comerç, on s'han instal·lat nombroses botigues lliures d'impostos, principalment per iniciativa de comerciants àrabs, en dos grans centres comercials.
El principal aeroport de la península és l'Aeroport Internacional "Josefa Camejo", a Punto Fijo.

## Enllaços externs

* Imatges de la península de Paraguaná.
# Sanae Mishima

Sanae Mishima (三島 早苗, 3 de maig de 1957) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1981 | 2 | 0 |
| Total | 2 | 0 |

## Referències

* ↑ Japan Football Association(japonès)
# Petit dodecahemicosàedre

En geometria, el petit dodecahemicosàedre (o gran dodecahemiicosàedre) és un políedre uniforme no convex indexat com a U$_{62}$. Té 22 cares (12 pentagrames i 10 hexàgons), 60 arestes i 30 vèrtexs. La seva figura de vèrtex és un quadrilàter creuat. És un hemipolíedre amb deu cares hexagonals que travessen el centre del model.

## Galeria

| Emplenament tradicional | Emplenament modulo-2 |

## Referències

* ↑ Maeder, Roman. «62: small dodecahemicosahedron». MathConsult.

## Vegeu també

* Llista de políedres uniformes

## Enllaços externs

* Weisstein, Eric W., «Small dodecahemicosahedron» a MathWorld (en anglès).
* Uniform polyhedra and duals
# Quítxua santiagueño

El quítxua santiagueño, o simplement "la quichua", és una subvarietat del quítxua meridional parlada a la província de Santiago del Estero i el sud-est de la província de Salta (Argentina). A Santiago del Estero, s'estén només pels departaments de Figueroa, Robles, Sarmiento, San Martín, Silipica, Loreto, Atamisqui, Avellaneda, Salavina, Quebrachos, Mitre, Aguirre i part dels departaments de Moreno, Brigadier Juan Felipe Ibarra i General Taboada al llarg del río Salado del Norte. La llengua també la coneixen a l'àrea metropolitana de Buenos Aires prop de seixanta mil persones emigrades, així com 80.000-100.000 a la regió.
És diferent del quítxua sudbolivià, però amb una similitud lexical del 81% amb aquest. Existeix una càtedra per al seu estudi i conservació en la Universitat Nacional de Santiago del Estero.

## Temps verbals

Temps present :
| Pronom | Arrel | Desinència |
| Ñuqa | muna | ni |
| Qam | muna | nki |
| Pay | muna | n |
| Ñuqanchis | muna | nchis |
| Ñuqayku | muna | yku |
| Qamkuna | muna | nkichis |
| Paykuna | muna | nku |
Temps passat :
| Pronom | Arrel | Suf. "ra" | Desinència |
| Ñuqa | muna | ra | ni |
| Qam | muna | ra | nki |
| Pay | muna | ra | n |
| Ñuqanchis | muna | ra | nchis |
| Ñuqayku | muna | ra | yku |
| Qamkuna | muna | ra | nkichis |
| Paykuna | muna | ra | nku |
Temps futur :
| Pronom | Arrel | Desinència |
| Ñuqa | muna | saq |
| Qam | muna | nki |
| Pay | muna | nqa |
| Ñuqanchis | muna | sunchis |
| Ñuqayku | muna | saqku |
| Qamkuna | muna | nkichis |
| Paykuna | muna | nqanku |

## Números

Numeració :
| Número | Quítxua |
| 1 | Suk |
| 2 | Iskay |
| 3 | Kimsa |
| 4 | Ta'a |
| 5 | Pichqa |
| 6 | Suqta |
| 7 | Qanchis |
| 8 | Pusaq |
| 9 | Isqun |
| 10 | Chunka |
| 100 | Pachaq |
| 1.000 | Waranqa |
| 1.000.000 | Hunu |

## Referències

* ↑ Leila Inés Albarracín, Jorge Ricardo Alderetes: La lengua quechua en el noroeste argentino: estado actual, enseñanza y promoción. In: Serafín M. Coronel-Molina, Linda L. Grabner-Coronel (Hrsg.): Lenguas e identidades en los Andes. Perspectivas ideológicas y culturales. Quito 2005, S. 137.
* ↑ Louisa R. Stark: History of the Quechua of Santiago del Estero. In: South American Indian Languages. Retrospect and Prospect. Austin TX 1985, S. 732 f.
* ↑ «Argentina - Status» (en inglés). [Consulta: 7 agost 2019].
* ↑ 700.000 personas mantienen vivas 15 lenguas indígenas en Argentina, sudamericarural.org, 4 d'abril de 2019

## Enllaços externs

* Diccionario quichua-castellano-quichua
* Alero Quichua Santiagueño
* Don Quijotep Sancho Panzaan nisqasninkuna quichuapi Argentinamanta - Sentencias de don Quijote y Sancho Panza en quichua santiagueño argentino, Javier Merás ed, Buenos Aires, 2011
# Rathen

Rathen és un municipi situat al districte de Sächsische Schweiz-Osterzgebirge, a l'estat federat de Saxònia, Alemanya. a una altitud de 112 metres. La seva població el 2023 era de 342 habitants i la seva densitat de població de 97 hab/km². Situat a la riba del riu Elba, als peus de la muntanya Bastei, disposa d'un balneari termal.

## Referències

* ↑ «Població de l'Estat Lliure de Saxònia per municipi» (en alemany). Oficina Estatal d'Estadística de l'Estat Lliure de Saxònia, 01-03-2023.
* ↑ «Kurort Rathen» (en alemany). Kurort Rathen.
# Ribuixka

Ribuixka (en rus: Рыбушка) és un poble de l'óblast de Saràtov, a Rússia, segons el cens del 2010 tenia 1.283 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Perceptró

El perceptró, en l'àmbit d'aprenentatge automàtic, és un algorisme d'aprenentage supervisat per a classificadors binaris. Un classificador binari és una funció que pot decidir si unes dades d'entrada, representades per un vector de nombres, pertanyen a una classe específica. El perceptó és un tipus de classificador lineal, és a dir, un algorisme que realitza prediccions basades en una funció d'activació lineal formada per una sèrie de coeficients o pesos. EL perceptró és considerat com la forma més senzilla (neurona d'una sola capa) de xarxa neuronal.

## Definició

Un perceptor d'$n$ entrades $(x_{1},x_{2},x_{3}...)$ i una sola sortida $out$ binària ve definit per $n$ pesos o coeficients $(w_{1},w_{2},w_{3}...)$ i l'aplicació de la funció d'activació del tipus funció de Heaviside :
$out=f(z)=\left\{{\begin{matrix}1&\mathrm {si} &\sum _{i=1}^{n}w_{i}x_{i}>\theta \\0&\mathrm {altrament} &\end{matrix}}\right.$
Procediment iteractiu : (vegeu Fig.3)
* S'inicialitzen els pesos $w_{i}$ a zero.
* Es calcula l'error de la sortida (valor esperat menys valor obtingut) : $E_{i}$
* Es fixen els nous pesos $w_{i}$amb : pesos anteriors + entrada ponderada per error de la sortida : $w_{i+1}=w_{i}+\alpha \cdot x_{i}\cdot E_{i}$ (és una generalització de l'algorisme LMS)

## Exemples
### Perceptró que implementa una porta AND de dues entrades

Taula de valors que resol els valors de la Fig.4 :
| Entrada | Pesos | f(z) |
| $x_{1}$ | $w_{1}=$1 | $\theta$ = 1.5 |
| $x_{2}$ | $w_{2}=$1 | $\theta$ = 1.5 |

### Perceptró que implementa una porta OR de dues entrades

Taula de valors que resol els valors de la Fig.5 :
| Entrada | Pesos | f(z) |
| $x_{1}$ | $w_{1}=$1 | $\theta$ = 0.5 |
| $x_{2}$ | $w_{2}=$1 | $\theta$ = 0.5 |

## Referències

* ↑ «What the Hell is Perceptron? – Towards Data Science». Towards Data Science, 09-09-2017.
* ↑ «Single-layer Neural Networks (Perceptrons)» (en anglès). https://computing.dcu.ie.+[Consulta: 8 novembre 2018].
* ↑ «Perceptrons and Neural Networks» (en anglès). https://www.cs.cmu.edu.+[Consulta: 8 novembre 2018].

## Vegeu també

* Perceptró multicapa.
* Xarxa neuronal convolucional
* Xarxa neuronal recurrent
# Pere Ribera

Pere Ribera és el nom dels següents personatges:
* Pere Ribera i Ferran (Ulldecona, 1915 - Barcelona, 2009), pedagog
* Pere Ribera i Guals (Sant Mateu de Bages, 1957 - 2009), alcalde i diputat
* Pere Ribera de Perpinyà (segle xiii), monjo, traductor i cronista
# París pot esperar

París pot esperar (títol original en anglès, Paris Can Wait) és una pel·lícula de comèdia del 2016 escrita, coproduïda i dirigida per Eleanor Coppola en el seu debut com a directora narrativa, ja que tots els seus treballs de direcció anteriors havien estat documentals i curtmetratges. És protagonitzada per Diane Lane, Alec Baldwin i Arnaud Viard. S'ha doblat i subtitulat al català.
El febrer de 2015, es va anunciar que Eleanor Coppola dirigiria la pel·lícula a partir d'un guió que ella havia escrit, amb Diane Lane, Yvan Attal i Nicolas Cage unint-se al repartiment de la pel·lícula, amb Fred Roos produint sota la seva productora American Zoetrope. El setembre de 2015, es va anunciar que Arnaud Viard i Alec Baldwin s'unirien al repartiment de la pel·lícula, substituint Attal i Cage, respectivament, i que Lifetime s'uniria com a coproductora.
El rodatge principal va començar el 15 de juny de 2015 i va concloure el 31 de juliol de 2015.
La pel·lícula es va projectar per primer cop a la secció Presentacions especials del Festival Internacional de Cinema de Toronto el 12 de setembre de 2016. Poc després, Sony Pictures Classics va adquirir els drets de distribució de la pel·lícula pe Amèrica del Nord i la va estrenar el 12 de maig de 2017.

## Referències

* ↑ «Paris Can Wait». Protagonist Pictures. [Consulta: August 25, 2016].
* ↑ «París pot esperar». Goita què fan, ara!. [Consulta: 21 setembre 2024].
* ↑ Wiseman, Andreas. «Protagonist boards Coppola road movie Bonjour Anne». Screen Daily, February 5, 2015. [Consulta: September 19, 2016].
* ↑ McNary, Dave. «Toronto: Sales Launch on Diane Lane's 'Bonjour Anne'». Variety, September 11, 2015. [Consulta: September 19, 2016].
* ↑ A. Lincoln, Ross. «Diane Lane Pic 'Bonjour Anne' Wraps Ahead Of Sales Push; Jonathan Rhys Meyers To Topline 'Shambhala' – Toronto Briefs». Deadline Hollywood, September 11, 2015. [Consulta: September 19, 2016].
* ↑ «On the Set for 6/15/15: Martin Scorsese Starts Shooting "Free Fire", Matthew McConaughey Finishes "Free State of Jones" & More». SSN Insider, June 15, 2015. Arxivat de l'original el April 8, 2016. [Consulta: September 19, 2016].
* ↑ «On the Set for 7/31/15: Chris Pratt Wraps 'Magnificent Seven', Dwayne Johnson Completes 'Central Intelligence', Chris Hemsworth Finishes 'The Huntsman'». SSN Insider, July 31, 2015. Arxivat de l'original el October 2, 2015. [Consulta: September 19, 2016].
* ↑ «Paris Can Wait». Toronto International Film Festival. [Consulta: September 19, 2016].
* ↑ Fleming, Mike Jr. «'Paris Can Wait' Lands At Sony Pictures Classics: Toronto». Deadline Hollywood, September 19, 2016. [Consulta: September 19, 2016].